ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Νοεμβρίου 1992 για τη λήψη μεταβατικών μέτρων σχετικά με τις μεταποιητικές μονάδες υλικών υψηλού κινδύνου που βρίσκονται στα κρατίδια της Ομοσπονδιακής Δημοκρατίας της Γερμανίας Μεκλεμβούργο Δυτική Πομερανία, Βρανδεμβούργο, Σαξωνία Άνχαλτ, Σαξωνία και Θουριγγία (Το κείμενο στη γερμανική γλώσσα είναι το μόνο αυθεντικό) (92/558/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την οδηγία 90/667/ΕΟΚ του Συμβουλίου της 27ης Νοεμβρίου 1990 για τη θέσπιση υγειονομικών κανόνων σχετικά με τη διάθεση και μεταποίηση των ζωικών αποβλήτων, τη διάθεσή τους στην αγορά και την προστασία ζωοτροφών ζωικής ή ιχθύινης προελεύσεως από παθογόνους οργανισμούς και για την τροποποίηση της οδηγίας 90/425/ΕΟΚ (1), και ιδίως το άρθρο 21, Εκτιμώντας: ότι μία έκθεση παραλήφθηκε και καταλήγει στο συμπέρασμα ότι για να τηρηθούν οι εφαρμοστέοι σύμφωνα με την οδηγία 90/667/ΕΟΚ κανόνες θα χρειαστεί να ανεγερθούν νέες μεταποιητικές μονάδες και να μετασκευαστούν ορισμένες ήδη υπάρχουσες- ότι το έργο αυτό χρειάζεται τρία χρόνια- ότι σύμφωνα με τη διαδικασία του άρθρου 19, η Επιτροπή αποφασίζει τα τυχόν περαιτέρω μέτρα σχετικά με ορισμένες μονάδες που βρίσκονται σ' αυτά τα κρατίδια- ότι είναι απαραίτητο να ανακατασκευαστούν όλες οι μεταποιητικές μονάδες που θεωρούνται κατάλληλες, και να κατασκευαστούν νέες- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Όσον αφορά τις μονάδες μεταποίησης στο έδαφος των κρατιδίων Μεκλεμβούργου Δυτικής Πομερανίας, Βρανδεμβούργου, Σαξωνίας Ανχαλτ, Σαξωνίας και Θουριγγίας, η Ομοσπονδιακή Δημοκρατία της Γερμανίας διαθέτει προθεσμία μέχρι 31 Δεκεμβρίου 1995 προκειμένου να συμμορφωθεί με την οδηγία 90/667/ΕΟΚ. Άρθρο 2 Η παρούσα απόφαση απευθύνεται στην Ομοσπονδιακή Δημοκρατία της Γερμανίας. Βρυξέλλες, 23 Νοεμβρίου 1992.

[Source: multi_eurlex | Tokens: 1831]